Philip Kindred Dick

**Philip Kindred Dick** (pseudonymy **PKD**, **Richard Phillips**, **Jack Dowland** alebo **Horselover Fat**) (* 16. december 1928, Chicago, Illinois, USA – † 2. marec 1982 Orange, Kalifornia, USA) bol americký spisovateľ sci-fi.

Svojím ojedinelým štýlom písania si získal miesto medzi kultovými spisovateľmi aj popularitu u kritikov a v akademických kruhoch, hoci spočiatku o jeho diela bol len minimálny záujem a Dick žil v chudobe. Jeho dielo, ktorého hlavnou témou je premenlivosť a nespoľahlivosť reality, bolo ovplyvnené braním drog a v neskorších rokoch aj psychickými poruchami.

Dick písal svoje poviedky z nutnosti, keď nemal žiaden iný príjem, iba uverejňovanie sci-fi poviedok v rôznych časopisoch. Počas života bolo jeho dielo neprávom prehliadané. Preslávil sa až posmrtne sfilmovaním jeho románu *Do Androids Dream of Electric Sheep?*, ktorý bol sfilmovaný pod názvom *Blade Runner*, pod ktorým je známy aj román.

Svoju prvú poviedku napísal v roku 1951. Toto jeho obdobie bolo veľmi plodné, napísal skoro 80 poviedok. Jeho prvý science fiction román *Slnečná lotéria* napísal roku 1955. Potom nastalo obdobie, v ktorom písal romány zo súčasnosti. Po kritike americkej vlády dobrovoľne opustil Spojené štáty do Kanady. Zomrel roku 1982 na infarkt. Dickova tvorba je pomerne často námetom filmárov, väčšinou však ide o volné adaptácie poviedok. Paradoxom je, že sám Dick nenávidel Hollywood a nikdy nechcel mať s ním nič spoločné.

Vo svojich poviedkach obrazne opisuje spoločnosť ako niečo, čo „vymýva naše mozgy“, pretože práve taký názor mal na vtedajšiu vládu. V poviedkach vystupujú záporní hrdinovia, ktorí si podmaňujú nič netušiacich ľudí, ktorí im bezhlavo veria. Hlavnými témami jeho diela je premenlivosť a nespoľahlivosť reality.

## Phillip Kindred Dick Memorial Award
Na jeho počesť sa od roku 1983 udeľuje Phillip Kindred Dick Memorial Award. Cena udeľovaná najlepšiemu románu, ktorý sa objavil prvýkrát na trhu ako paperback.

## Diela
### Romány
* 1955 - *Solar Lottery* (v českom preklade: *Sluneční loterie*)
* 1956 - *The World Jones Made*
* 1956 - *The Man Who Japed*
* 1957 - *Eye in the Sky*
* 1957 - *The Cosmic Puppets*
* 1959 - *Time Out of Joint* (v českom preklade: *Vykolejený čas*)
* 1960 - *Dr. Futurity*
* 1960 - *Vulcan's Hammer*
* 1962 - *The Man in the High Castle* (v českom preklade: *Muž z vysokého zámku*)
* 1963 - *The Game-Players of Titan* (v českom preklade: *Hráči z Titanu*)
* 1964 - *The Penultimate Truth*
* 1964 - *Martian Time-Slip* (v českom preklade: *Marsovský skluz v čase*)
* 1964 - *The Simulacra*
* 1964 - *Clans of the Alphane Moon*
* 1964 - *Lies, Inc.*
* 1965 - *The Three Stigmata of Palmer Eldritch* (v českom preklade: *Tři stigmata Palmera Eldritche*)
* 1965 - *Dr. Bloodmoney* alebo *How We Got Along after the Bomb*
* 1966 - *Now Wait for Last Year* (v českom preklade: *Počkej si na loňský rok*)
* 1966 - *The Crack in Space*
* 1966 - *The Unteleported Man* (v českom preklade: *Neteleportovaný muž*)
* 1967 - *The Zap Gun*
* 1967 - *Counter-Clock World* (v českom preklade: *Když mrtví mládnou*)
* 1967 - *The Ganymede Takeover* spolu s Rayom Nelsonom
* 1968 - *Do Androids Dream of Electric Sheep?* (v českom preklade: *BLADE RUNNER Sní androidi o elektrických ovečkách?*)
* 1969 - *Galactic Pot-Healer*
* 1969 - *Ubik*
* 1970 - *A Maze of Death*
* 1970 - *Our Friends from Frolix 8*
* 1972 - *We Can Build You*
* 1974 - *Flow My Tears, the Policeman Said* (v českom preklade: *Kaňte, mé slzy, řekl policista*)
* 1975 - *Confessions of a Crap Artist*
* 1976 - *Deus Irae* spolu s Rogerom Zelaznym
* 1977 - *A Scanner Darkly* (v českom i slovenskom preklade: *Temný obraz*)
* 1981 - *VALIS*
* 1981 - *The Divine Invasion*

### Romány vydané posmrtne
* 1982 - *The Transmigration of Timothy Archer* (v českom preklade: *Převtělení Timothyho Archera*)
* 1984 - *The Man Whose Teeth Were All Exactly Alike*
* 1985 - *Radio Free Albemuth*
* 1985 - *Puttering About in a Small Land*
* 1985 - *In Milton Lumky Territory*
* 1986 - *Humpty Dumpty in Oakland*
* 1987 - *Mary and the Giant*
* 1988 - *The Broken Bubble*
* 1988 - *Nick and the Glimmung* - pre deti
* 1994 - *Gather Yourselves Together*

### Niektoré knihy (po česky)
* *[[Minority Report]] a jiné povídky* - výber sfilmovaných poviedok
** *Zapamatujeme si to za vás se slevou* (*We Can Remember It for You Wholesale*) – poviedka, sfilmovaná ako *[[Total Recall]]*
* *Sní androidi o elektrických ovečkách? ([[Blade Runner]])* (*Do Androids Dream of Electric Sheep?*) – román sfilmovaný ako *[[Blade Runner]]*
* *Muž z vysokého zámku* - alternatívna história
* *[[Temný obraz]]* (*Scanner Darkly*, 1977) - román o živote narkomanov a drogových dílerov; sfilmované
* *To je Wub, kapitáne!* - prvý diel zobraných poviedok
* *Zlatý muž* (*The Golden Man*, 1980) - prierezová zbierka
* *[[Ubik]]* (*[[Ubik]]*, 1969) - jeden z najdôležitejších románov

### Poviedky
Známe sú hlavne sfilmované We Can Remember It For You Wholesale (Total Recall), Minority Report a The Golden Man (Next).
### Preklad
Diela Philipa K. Dicka boli preložené do 25 jazykov. Do slovenčiny bol preložený len Temný obraz. Veľa z nich je však možné prečítať v českom preklade.

### Sfilmované diela
* 1962 - Out of This World - podľa poviedky *Impostor*
* 1982 - Blade Runner - podľa románu *Do Androids Dream of Electric Sheep?*
* 1995 - Screamers - podľa poviedky *Second Variety*
* 1990 - Total Recall - podľa poviedky *We Can Remember It For You Wholesale*
* 1992 - Conffesions d'un Barjo - podľa románu *Confessions of a Crap Artist*
* 1994 - Drug-Taking and the Arts - podľa románu *A Scanner Darkly*
* 1995 - Screamers - podľa poviedky *Second Variety*
* 1997 - Abre los ojos - podľa románu *Ubik*
* 1999 - Total Recall 2070 - podľa poviedky *We Can Remember It For You Wholesale*
* 2002 - Impostor - podľa poviedky *Impostor*
* 2002 - Minority Report - podľa poviedky *Minority Report*
* 2003 - Paycheck - podľa poviedky *Paycheck*
* 2006 - A Scanner Darkly - podľa románu *A Scanner Darkly*
* 2007 - Next - podľa poviedky *The Golden Man*
* 2011 - The Adjustment Bureau - podľa poviedky *Adjustment Team*

### Ocenenia
* Cena Hugo
** Najlepší román
*** 1963 - *The Man in the High Castle* (víťaz)
*** 1975 - *Flow My Tears, The Policeman Said* (nominácia)
** Najlepšia noveleta
*** 1968 - *Faith of Our Fathers* (nominácia)

## Iné projekty

## Externé odkazy
* Webová stránka o P. K. Dickovi (po anglicky)

Kategória:Spisovatelia science-fiction USA
Kategória:Nositelia ceny Hugo
Kategória:Osobnosti zo Chicaga